Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, eskola eta unibertsitateetako ikasleen kasu eta berrogeialdiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1- COVID-19aren zenbat kasu egiaztatu dira eskoletako ikasleengan?

2- Eskoletako zenbat ikaslek egin behar izan dute berrogeialdia kutsatuen kontaktu estua izatearen ondorioz?

3- COVID-19aren zenbat kasu egiaztatu dira unibertsitateetako ikasleengan?

4- Unibertsitateetako zenbat ikaslek egin behar izan dute berrogeialdia kutsatuen kontaktu estua izatearen ondorioz?

Iruñean, 2020ko abenduaren 30ean

Foru parlamentaria: Cristina Ibarrola Guillén